paragraph_text: Didulica je rođen u australskoj pokrajini Victoria. Sin je hrvatskog imigranta Luke (rodom iz Poličnika kraj Zadra), te majke Mary. Nogomet je započeo igrati u North Geelong Warriorsima, a 1996. je preselio u klub australskih Hrvata Melbourne Knights. Tamo je igrao do 1999. kad ga je kupio veliki nizozemski Ajax. Tamo se nije naigrao, pa je preselio u Austriju Beč. Nakon 87 nastupa u Austriji otišao je prije početka SP 2006. natrag u Nizozemsku, ovaj put u AZ Alkmaar. Tamo ga trener Louis van Gaal nije puštao na pripreme reprezentacije, jer je smatrao da mu se kao trećem vrataru Hrvatske, bez šansi da dospije na gol, to ne isplati. Veliku je nesreću u Nizozemskoj zabilježio na utakmici s PSV-om kada ga je, inače dobar prijatelj, Jason Čulina loptom snažno pogodio u glavu zbog čega je Didulica dobio potres mozga. Zbog ozljeda je i odlučio prekinuti karijeru u listopadu 2011.